56. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Ε.Κ. 69/11377 της 30 Μαΐου/16 Ιουν. 1989 (ΦΕΚ Β΄470) Καθορισμός ύψους εισφοράς στο Συνεγγυητικό. Έχοντας υπόψη: 1.Το Νόμ. 1806/88 για «Τροποποίηση της νομοθεσίας για τα Χρηματιστήρια Αξιών και άλλες διατάξεις» άρθρ. 38. 2.Το άρθρ. 9 του Ν.Δ. 3078 της 7/11 Οκτ. 1954 για «την τροποποίηση και συμπλήρωση των περί Χρηματιστηρίου Αξιών διατάξεων». 3.Την απόφαση της 16ης/14.3.89 συνεδρίασης της Επιτροπής, Κεφαλαιαγοράς για τον καθορισμό του ύψους της εισφοράς στο Συνεγγυητικό των Ανωνύμων Χρηματιστηριακών Εταιρειών, αποφασίζουμε: Ορίζεται το ύψος της εισφοράς των Ανωνύμων Χρηματιστηριακών Εταιρειών στο Συνεγγυητικό ως εξής: Για Χρηματιστηριακές Εταιρείες μετοχικού κεφαλαίου 70 εκ. δρχ., η εισφορά ορίζεται ίση με το εκάστοτε ύψος της μερίδας του συνεγγυητικού κεφαλαίου. Για Χρηματιστηριακές Εταιρείες μετοχικού κεφαλαίου μεγαλύτερου των 70 εκατ. δρχ. η εισφορά ορίζεται ίση με την αξία της εκάστοτε μερίδας του συνεγγυητικού κεφαλαίου, προσαυξημένης κατά ποσοστό 15% του επί πλέον μετοχικού κεφαλαίου. 